અમદાવાદ શહેરમાં આગામી પાંચ વર્ષ ૨૦૧૯થી ૨૦૨૪ દરમિયાન પર્યાવરણ જાળવણી અને ક્લાઈમેટ ચેન્જ મેનેજમેન્ટ માટે ૭૦૦૦ કરોડ રૂપિયાના રોકાણ લક્ષ્ય સાથે અમદાવાદ મહાનગર પાલિકા અને વર્લ્ડ બેન્ક ગ્રુપની ઇન્ટરનેશનલ ફાયનાન્સ કોર્પોરેશન (આઇએફસી) વચ્ચે ગાંધીનગર ખાતે મુખ્યમંત્રી વિજય રૂપાણીની ઉપસ્થિતિમાં એમઓયુ કરવામાં આવ્યા હતા. . આ એમઓયુ અંતર્ગત આઇએફસી અમદાવાદ શહેરને ક્લાઈમેટ ચેન્જથી થતી આડ અસરો તેમજ પ્રદૂષણ ઘટાડવા અંગેની સ્ટ્રેટેજી માટે મહાપાલિકાના નાણાકીય સ્ત્રોતનો યોગ્ય ઉપયોગ કરવા માટે ટેક્નિકલ સપોર્ટ પણ આપશે.